Der var aldrig for alvor tvivl om udfaldet i dagens anden semifinale i pokalturneringen mellem AaB og AC Horsens. AaB styrede begivenhederne fra start, og Horsens-spillerne lignede aldrig for alvor nogen, der troede på, de kunne skabe sensationen og hente AaBs føring på 3-1 efter det første opgør. Superligatopholdet fra Aalborg afgjorde allerede kampen i første halvleg, hvor først Kasper Kusk og siden Lukas Spalvis scorede for de stribede. I slutminutterne fik André Bjerregaard reduceret for gæsterne. Dermed er AaB altså klar til poklfinalen i Parken, hvor modstanderen bliver enten FC København eller FC Nordsjælland. Det afgøres i morgen. AaB har ikke vundet turneringen siden 1970. Klubben har syv gange haft muligheden for at gentage bedriften. Men i alle syv forsøg har klubben tabt pokalfinalen.

Opsummering:
AaB spillede sig videre til pokalfinalen med en sejr på 2-1 i dagens kamp mod AC Horsens.